429 Backwater Loop, Sutherlin Property Listing: MLS® #18695334
429 Backwater Loop, Sutherlin, 97479
REDUCED 4% Residential - Detached For Sale in Fairway Estates
MLS® #: 18695334
Price Reduced from $305,000 to $279,000 $26,000	(8.52%)
Address: 429 Backwater Loop
Interior: Tile Floor, Vaulted, Laminate Flooring, Granite
Interior Features: Tile Floor, Vaulted, Laminate Flooring, Granite
Properties for Sale Similar to 429 Backwater Loop, Sutherlin, OR Jagters by kruispad - Omgewing - Republikein
Saturday, July 20th, 02:08:51
Jagters by kruispad
'Stel bewaring eerste'
03 May 2019 | Omgewing
Francoise Steynberg - Almal moet besef ons is besig om die enigste tuiste wat ons het, te vernietig.
Nóú is die tyd om bewaring eerste te stel, het mnr. Shane Mahoney gister by die 66ste jaarvergadering van die Internasionale Raad vir Wild en Wildbewaring (CIC) gesê.
Mahoney, ’n wêreldbekende wetenskaplike, wildkenner en natuurbewaarder, het Namibië as suksesmodel voorgehou vir natuurbewaring en die volhoubare gebruik van wild.
“Namibië met sy nasionale parke, kommunale bewaringsgebiede en private natuurreservate slaag hierin en is ’n bewys van hoe goed dit gedoen kan word,” het hy gesê.
Sowat 200 afgevaardigdes van verskeie lande wêreldwyd woon die konferensie met die tema “Crossroads - Leading the Way for Wildlife Conservation” tot môre in die hoofstad by.
Die ministerie van die omgewing en toerisme en die Namibiese Professionele Jagtersvereniging (Napha) is lede van die CIC en bied die konferensie aan.
Mahoney het gesê dit is nie moeilik om te verstaan waarom mense teen jag gekant is nie – hulle glo nie jagters stel bewaring eerste nie.
“Waarom bestaan hierdie mening oor jag? Die jagwêreld het die doodmaak van die dier as die wese van jag bevorder en jagters moet help om van hierdie wanopvatting ontslae te raak,” het Mahoney gesê.
“Met die beeld van ’n dooie, bloedbesmeerde dier met sy glasige oë en ’n glimlaggende jagter agter hom, skep jagters vir hulself groot probleme.
“’n Grusame video van ’n bobbejaan wat deur sy kop geskiet word, wys nie jagters stel die natuur eerste nie.”
Mahoney sê jagters neem nooit aan gesprekke oor die wetenskap deel nie en swyg oor kwessies soos dierewreedheid- of welsyn.
Hy sê jagters vervreem inheemse en landelike mense wat eintlik hul bondgenote moet wees.
“Hierdie probleme kan opgelos word. Sosiale neigings kan nie omgekeer word, beheer of gemanipuleer word nie. Werk saam met sosiale neigings om jag in ’n positiewe lig te stel.
“Slagters en veeboere wat ook diere doodmaak, word wêreldwyd gerespekteer, maar jagters nie. Jagters moet aan die publiek wys hulle gee ook vir diere om,” sê Mahoney.
Hy sê dit is nou tyd dat jagters hulself op ’n meer professionele vlak moderniseer.
Die president van die CIC, mnr. George Aman, het gesê die jaggemeenskap is inderdaad by ’n kruispad waar bewaring op die voorfront geplaas moet word.
“Sonder wild en bewaring kan daar nie gejag word nie,” het hy gesê.
Die minister van die omgewing en toerisme, mnr. Pohamba Shifeta, het gesê wildbewaring is slegs suksesvol as die mense van die land of streek voordeel uit die volhoubare gebruik van wildbronne kan trek.
“Hierdie bewaringsmodel het vir Namibië gewerk en werk steeds vir ons, omdat ons wildbevolkings oor die jare toegeneem het, want plaaslike gemeenskappe het die waarde van wild besef.
“Nou is die regte tyd om die boodskap uit te stuur dat die volhoubare gebruik van ons wildlewe die toekoms van bewaring is,” het Shifeta gesê.
Hy het gesê die voorkoming van wildstropery sal ook by die konferensie bespreek word – veral olifant- en renosterstropery wat in Afrika toeneem.
“Die kwessie van onwettige wildhandel en korrupsie sal ook bespreek word. Stropery en korrupsie ondermyn ons bewaringspogings en moet uitgeroei word,” het Shifeta gesê.
Die CIC het ten doel om volhoubare jag as instrument vir bewaring te bevorder en wildstropery te beveg.